དེ་ནས་གསང་གསུམ་བོན་གྱི་མཛོད་འཛིན་མཆོག་གི་ཞལ་གསུང་བཞིན་གསལ་བའི་སྒྲོན་ནི་བཏེགས།གཙང་མའི་ཚན་ཆབ་ནི་བཤམས།དྲི་ཞིམ་གདུག་སྤོས་ནི་བཏབ།དག་པའི་ལྷ་སངས་ནི་བསྒྲིགས།མཛེས་ལྡན་མེ་ཏོག་རྣམས་བཀོད་ནས་མཆོད་པ་རྣམ་ལྔ་གྲངས་སུ་བཤམས་ཏེ།དཔལ་གཤེན་བསྟན་དར་རྒྱས་གླིང་གི་བླ་མ་དགེ་བའི་བཤེས་གཉེན་རྣམས་དང་།གྲྭ་བཙུན་དང་།ནུབ་ཕྱོགས་པའི་བོན་གྲོགས་རྣམས་ཀྱི་ལྷན་དུ་བླ་མ་མཆོད་པ་དང་།ཚེ་དབང་སྨོན་ལམ་བཅས་དབྱངས་སུ་གྱེར་བཞིན་སྒོ་གསུམ་དགེ་བའི་ལས་ལ་བརྩོན།